CELEX: 62020CN0171
Language: hu
Date: 2020-04-08 00:00:00
Title: C-171/20. P. sz. ügy: A Törvényszék (negyedik tanács) T-43/19. sz., WV kontra EKSZ ügyben 2020. január 29-én hozott végzése ellen WV által 2020. április 8-án benyújtott fellebbezés

28.9.2020   
            
            
               HU
            
            
               Az Európai Unió Hivatalos Lapja
            
            
               C 320/5
            
         
      A Törvényszék (negyedik tanács) T-43/19. sz., WV kontra EKSZ ügyben 2020. január 29-én hozott végzése ellen WV által 2020. április 8-án benyújtott fellebbezés
      (C-171/20. P. sz. ügy)
      (2020/C 320/06)
      Az eljárás nyelve: francia
      
         Felek
      
      
         Fellebbező: WV (képviselő: É. Boigelot ügyvéd)
      
         A másik fél az eljárásban: Európai Külügyi Szolgálat (EKSZ)
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül az Európai Unió Törvényszéke által a T-43/19. sz. ügyben 2020. január 29-én hozott végzést, amennyiben az a keresetet elutasította mint elfogadhatatlant, és a fellebbezőt kötelezte a költségek viselésére;
               
            
                  —
               
               
                  az Európai Unió Bírósága eljárási szabályzatának 184. cikke alapján az elsőfokú eljárás alperesét kötelezze az összes költség viselésére, ideértve az Európai Unió Törvényszéke előtt felmerült költségeket is;
               
            
                  —
               
               
                  utalja vissza az ügyet az Európai Unió Törvényszékéhez a kereset tárgyában történő ismételt határozathozatal céljából.
               
            
         Jogalapok és fontosabb érvek
      
      A fellebbező úgy véli, hogy a megtámadott végzés elfogadásával a Törvényszék megsértette a szabad bizonyítás elvét és az egybehangzó valószínűsítő körülmények együttesének fogalmát, következésképpen – többek között az Európai Unió tisztviselői személyzeti szabályzatának 90. cikke alapján a fellebbező által az EKSZ-hez benyújtott kártérítési kérelem jogi természetével kapcsolatban előterjesztett érvek és valószínűsítő körülmények vonatkozásában – megsértette a bizonyítási kötelezettségre vonatkozó szabályokat.
      A fellebbező által előterjesztett egyetlen jogalap ezenkívül a hátrányos megkülönböztetésen, a tényeknek a megtámadott végzés általi elferdítésén és a Törvényszék által elkövetett nyilvánvaló értékelési hibákon alapul, ami jogi szempontból téves indokolást eredményezett.